cyanic-selkie/wikianc huggingface dataset:
Դիմադրության շարժում (Հայաստան)
Իշխան Սաղաթելյանի ուղերձը փողոց դուրս գալու մասին (Ապրիլի 22)
«Հայաստան» խմբակցության պատգամավորը ներկայացրել է նաև առաջիկա գործողությունները՝ ապրիլի 23-ին տեղի է ունենալու ավանդական ջահերով երթը, իսկ ապրիլի 25-ից ամբողջ Հայաստանով սկսվելու են անդադար բողոքի ակցիաներ, քայլեր և գործողություններ։ Ապրիլի 25-ից սկսած՝ Հայաստանի մարզերից, 4 խորհրդանշական վայրերից ցուցարարները քայլերթով շարժվելու են դեպի մայրաքաղաք Երևան։ Յուրաքանչյուր օր Երևանում տեղի են ունենալու տարբեր ակցիաներ, քայլեր, գործողություններ, երթեր։ Ծրագրի մասին յուրաքանչյուր օր, ամենժամյա ռեժիմով տեղեկություններ են տրվելու։
«Սա սրբազան պայքար է, սա պայքար է հանուն Արցախի և Հայաստանի, հետևաբար, նահանջի տեղ չունենք, այլընտրանք չունենք, գնում ենք մինչև վերջ և հաղթնակում։ Սկսում ենք», - հայտարարել է Իշխան Սաղաթելյանը։
Ջահերով երթ (Ապրիլի 23)
Երթի մասնակիցները Բաղրամյան պողոտայում։
2022 թվականին ավանդական դարձած Բաղրամյան-Կիևյան ուղերթի փոխարեն քաղաքացիներն շարժվել են Ամիրյան-Մաշտոց-Բաղրամյան-Կիևյան ճանապարհով[2]։
Քայլերթեր
Ապրիլի 25-ին Իջևան քաղաքից դեպի Երևան մեկնարկել է «Հայաստան» դաշինքի մի քանի անդամների և նրանց աջակիցների քայլերթը ։
Ապրիլի 26-ին Ազգային ժողովի «Հայաստան» դաշինքի պատգամավոր Աննա Գրիգորյանը մի խումբ քաղաքացիների հետ Արարատի մարզի Տիգրանաշեն գյուղից քայլերթ է սկսել դեպի Երևան ։
Ապրիլի 26-ի երեկոյան շարժման իրազեկման երթ է տեղի ունեցել Երևանի Սասունցի Դավթի արձանի տարածքից, որն ավարտվել է Ազատության հրապարակում ։
Ընդհանուր առմամբ, ապրիլի 26-ի ակցիաների ընթացքում ոստիկանությունը բերման է ենթարկել տասը քաղաքացու ։
Ապրիլի 27-ին ցուցարարները Երևանի կենտրոնում փակել են մի շարք փողոցների խաչմերուկներ։ Առավոտյան ցուցարարները որոշ ժամանակով փակել են նաև Աշտարակ-Էջմիածին ճանապարհը։ Օրվա ընթացքում բերման է ենթարկվել 18 ցուցարար ։
Ապրիլի 29-ին ընդդիմությունը իրազեկման ակցիաներ է անցկացրել նաև Երևանի բուհերում։ Գյումրիում ևս քայլերթ է արվել, որին մասնակցել են ընդդիմադիր բոլոր կուսակցությունների ներկայացուցիչները, նրանց համակիրները, շարքային քաղաքացիներ ։ Երևանի տարբեր վայրերում քայլերթ են իրականացրել «Պատիվ ունեմ» և «Հայաստան» դաշինքները։
Ապրիլի 30-ին ՀՀ ԱԱԾ-ն հորդորել է տուրք չտալ հնարավոր սադրանքներին՝ ցուցաբերել քաղաքացիական բարձր պատասխանատվություն։ Ըստ ԱԱԾ-ի՝ երկրում զանգվածային անկարգությունների իրական վտանգ կա ։ Նույն օրը «Համախմբում» շարժման մասնակիցները Եռաբլուրից Էջմիածին են տարել Արցախի 46 մետրանոց դրոշը` Մայր Աթոռում օրհնելու նպատակով ։ Երևանի Ազատության հրապարակից զոհված զինծառայողների ծնողները երթով գնացել են կառավարություն, ապա դատախազություն՝ պահանջելով, որ Նիկոլ Փաշինյանը ներգրավվի որպես մեղադրայլ, ապա կալանավորվի ։ Երեկոյան Սարդարապատից Երևան եկող քայլերթի մասնակիցներին միացել է ՀՀ 2-րդ նախագահ Ռոբերտ Քոչարյանը։
Մայիսի 1-ի հանրահավաք
«Դիմադրություն» շարժումը մայիսի 1-ին կազմակերպել է հանրահավաք Երևան քաղաքի Ֆրանսիայի հրապարակում ։
Հունիսի 3-ի բախումը
«Դիմադրություն» շարժման մասնակիցների ու ոստիկանների միջեւ բախում սկսվեց, երբ երթի կազմակերպիչները վերջացրին ելույթները։ Երթի մասնակիցները քայլերթով հասել էին կառավարական ամառանոց, ապա հայտարարել էին, որ գնում են դեպի Ազգային ժողով։ Ոստիկաններն ու կարմիր բերետավորները սկսեցին զանգվածային բերման ենթարկել երթի մասնակիցներին։ Այդ ընթացքում քաղաքացիների գլխավերեւով ձայնային պայթուցիկներ էին թռչում, ինչի հետեւանքով քաղաքացիների շրջանում խուճապ սկսվեց։ Մարդիկ սկսեցին վախեցած գլուխները բռնել, այս ու այն կողմ գնալ։ Ոստիկանները վահաններով պատ էին կազմել՝ պաշտպանելով կառավարական ամառանոցը։
Ծանոթագրություններ
Կատեգորիա:Բողոքի ակցիաներ Հայաստանում Կատեգորիա:2022 Հայաստանում
Գեղարվեստական ֆիլմ
Գեղարվեստական ֆիլմ՝ կինոարվեստի ստեղծագործություն, ֆիլմ՝ որպես գեղարվեստական ստեղծագործության արտադրանք, որի հիմքը հորինված սցենարն է, որը ռեժիսորի կողմից սցենարի է վերածվում և ստեղծվում է դերասանական խաղի կամ մուլտիպլիկացիայի միջոցով։
Գեղարվեստական ֆիլմը կարող է ստեղծվել վավերագրական ֆիլմի և գիտահանրամատչելի կինոնկարի միջոցով։
Հաճախ, մուլտիպլիկացիոն (անիմացիոն) ֆիլմը սխալմամբ համեմատում են գեղարվեստական ֆիլմի հետ՝ գեղարվեստական ֆիլմի ներքո նկատի ունենալով բացառապես խաղարկային ֆիլմը։ Իրականում, խաղարկային և մուլտիպլիկացիոն ֆիլմերը գեղարվեստական ֆիլմի տարատեսակներն են։
Ընդհանուր
Հավանաբար, երբև նկարահանված առաջին գեղարվեստական ֆիլմը, դա Լյումիեր եղբայրների «Ջրված ջրողը» ֆիլմն է, որը առաջին անգամ ցուցադրվել է 1895 թվականի դեկտեմբերի 28-ին ։ Մեկ տարի անց՝ 1896 թվականին, Ալիսա Գի-Բլաշը նկարահանեց «La fee aux choux» գեղարվեստական ֆիլմը։ Այնուամենայնիվ, վաղ նկարահանված ամենահայտնի գեղարվեստական ֆիլմը Ժորժ Մելիեսի, 1902 թվականի «Ճանապարհորդություն դեպի Լուսին» ֆիլմն է ։ Սրան նախորդող ֆիլմերի մեծամասնությունը ուղղակի ամենօրյա իրադարձությունների շարժվող կինոնկարներն էին, ինչպիսին է Լյումիեր եղբայրների «Գնացքի ժամանումը Լա-Սյոտի կայարան» ֆիլմը։ Մելիեսը այն առաջին ռեժիսորներից էր, ով զարգացրել է կինոմատոգրաֆիկական տեխնոլոգիաները, որը հիմք դրեց գեղարվեստական ֆիլմին, որպես ֆիլմի ժանր դառնալուն ։ Գեղարվեստական ֆիլմի ցուցադրությունից հետո, ժամանակի ընթացքում այն այնքան հեռու գնաց, որ ֆիլմի այնպիսի ժանրեր, ինչպիսիք են կատակերգությունը և վեստերնը, եղել են և շարունակում են արմատավորվել, որպես այսպիսի ֆիլմերի հետագա դասակարգման միջոց ։
Սովորաբար, գեղարվեստական ֆիլմը համեմատում են այնպիսի ֆիլմերի հետ, որոնք տեղեկություն են ներկայացնում, ինչպիսիք են՝ բնության մասին վավերագրական ֆիլմը (այնպիսի այխատանքներ, ինչպիսիք են՝ Մայքլ Սնոուի «Ալիքի երկարությունը», Ձիգա Վերտովի «Մարդը կինոտեսախցիկով»-ը կամ Շանտալ Ակերմանի ֆիլմերը)։ Որոշ դեպքերում, իսկական վավերագրական ֆիլմերը, չնայած հրապարակախոսական են, կարող են պատմություն պատմել։
Ծանոթագրություններ
Կատեգորիա:Կինոյի ժանրեր Կատեգորիա:Ֆիլմերի և վիդեոների տերմինաբանություն Կատեգորիա:Կինո Կատեգորիա:Ֆիլմեր Կատեգորիա:Մշակույթ Կատեգորիա:Հեռուստատեսային ժանրեր
Կոպտև (գյուղ, Միրգորոդի շրջան)
Կոպտև (Коптів), գյուղ Ուկրաինայի Պոլտավայի մարզի Միրգորոդի շրջանում։
2001 թվականի տվյալներով Կոպտև գյուղում բնակվում էր 28 մարդ։
Արտաքին հղումներ
Կատեգորիա:Ուկրաինայի Պոլտավայի մարզի Միրգորոդի շրջանի բնակավայրեր Կատեգորիա:Ուկրաինայի գյուղեր
Կապչալի
Կապչալի (Капчалы), գյուղ Ռուսաստանի Խակասիա հանրապետության Ուստ-Աբականսկի շրջանի կազմում։
Բնակչությունը 2004 թվականին գրանցված տվյալներով կազմում էր 277 մարդ։
Արտաքին հղումներ
Կատեգորիա:Ռուսաստանի գյուղեր Կատեգորիա:Ռուսաստանի Խակասիա հանրապետության Ուստ-Աբականսկի շրջանի բնակավայրեր
Ջեք Աբրամոֆ
Կենսագրություն
Ծնվել է 1959 թվականի փետրվարի 28-ին հրեական ընտանիքում։ Տասը տարեկան հասակում տեղափոխվել է Կալիֆորնիա։ Սովորել է Բևեռլի Հիլզ քաղաքի դպրոցում ։
Լոբբիստական գորխծունեություն
Աբրամոֆը եղել է փորձառու ու արդյունավետ լոբբիստ։ Նա լոբբիստական գործունեություն է իրականացրել հետևյալ ծրագրերում.
Քրեական գործեր
Աբրամոֆը ձերբակալվել է 2005 թվականին հանրապետական մի շարք կոնգրեսականների կաշառելու մեղադրանքով։ 2006 թվականին իրեն մեղավոր է ճանաչել հարկերից խուսափելու, հաճախորդներին խաբելու և պաշտոնատար անձանց կաշառելու կասկածի գործում։ Հաշվի առնելով դատարանի հետ համագործակցությունը` Աբրամոֆը դատապարտվել է հասանելի պատժի նվազագույն չափին` 5 տարի, 10 ամիս և 21 միլիոն դոլար բռնագանձման (իր համագործակցի հետ) ։ Պարզվել է, որ «SunCruz Casinos» ընկերությունն ունեցել է 11 նավ-կազինո, որով խաղացողները Ֆլորիդա նահանգի նավահանգիստներից ուղևորվել են չեզոք ջրեր, որտեղ չեն գործել ԱՄՆ-ի օրենքները։ Կիդանն ու Աբրամոֆը պատրաստել են փաստաթղթերը, որոնք վկայում են այն մասին, որ նրանք իրենց սեփական գումարից մոտ 23 միլիոն դոլար են ներդրել լողացող կազինո ձեռք բերելու համար, որի արդյունքում կարող էին ստանալ 80 միլիոն դոլար վարկ գործարքի համար ։
2008 թվականին Աբրամոֆը դատապարտվել է 4 տարի ազատազրկման լոբբիստական օրենսդրությունը խախտելու համար. նա պաշտոնատար անձանց տրամադրել է թանկարժեք նվերներ, սպորտային-զբոսաշրջային ուղևորություններ, ճաշ ու ընթրիք թանկարժեք ռեստորաններում ։ Մասնավորապես, Աբարամոֆը ֆինանսավորել է Կոնգրեսի հանրապետական ներկայացուցիչ Թոմաս Դելեյի ուղևորությունը Շոտլանդիա հանգստի նպատակով, նրան տրամադրել է սպորտային միջոցառումների տոմսեր և վճարել նրա ճաշի ու ընթրիքի համար ռեստորաններում ։
«Մարդու իրավունքների իրավիճակը ԱՄՆ-ում 2006 թվականին» զեկույցում, որ ներկայացրել է ՉԺՀ-ի պետական խորհրդի մամուլի քարտուղարությունը, Աբրամոֆի գործի մասին նշվել է. «2006 թվականին ԱՄՆ-ի քաղաքական շրջանակներում բորբոքվել է վերջին տասնամյակների ամենասկանդալային կոռուպցիոն սկանդալը` լոբբիստների գործը, որի գլխավոր կերպարը Ջեք Աբրամոֆն է։ Արդեն 4 կոնգրեսական պաշտոնաթող են եղել և մոտ մեկ տասնյակից ավելին գտնվում են հետաքննության տակ» ։
Իր դատապարտվելուց հետո Ջեք Աբրամոֆը համագործակցել է քննության հետ` ցուցմունքներ տալով իր նախկին գործընկեր լոբբիստների ու կոնգրեսականների դեմ։ Այսպես, նրա ցուցմունքները այն կարևոր հիմքերից են եղել, որով ԱՄՆ-ի Ներկայացուցիչների պալատի հանրապետական մեծամասնության նախկին ղեկավար Բոբ Նեյը պաշտոնաթող է եղել, ապա հայտնվել բանտում։
Աբրամոֆի գործի հետ կապված` 2006 թվականին հանրապետական Ռենդի Կանինգհեմը ազատազրկվել է ութ տարով 2.4 միլիոն դոլար կաշառք ստանալու մեղադրանքով, իսկ 2010 թվականին Թոմաս Դելեյը ազատազրկվել է երեք տարով փողերի լվացման հանցավոր համգործակցության մեղադրանքով ։
Ձերբակալությունից ազատվելուց հետո
2010 թվականի հունիսի սկզբին Աբրամոֆը ազատվել է ձերբակալությունից և աշխատանքի անցել Բալթիմորի կոշերային պիցցայատանը ։
Կինեմատոգրաֆ
Սակայն մինչ Ջեքը ինքը կդառնար ֆիլմի հերոս, նա կինեմատոգրաֆում իր ներդրումն է ունեցել այլ ձևով. նա դարձել է «Կարմիր կարիճ» և «Կարմիր կարիճ-2» ֆիլմերի պրոդյուսերը` ընդ որում հեղինակելով առաջին ֆիլմի սցենարը ։
Արտաքին հղումներ
Կատեգորիա:Ամերիկացի իրավաբաններ Կատեգորիա:Ամերիկացի գործարարներ Կատեգորիա:Հակակոմունիստներ Կատեգորիա:ԱՄՆ-ի հանրապետական կուսակցության անդամներ Կատեգորիա:Հրեա հակակոմունիստներ Կատեգորիա:Ամերիկացի հակակոմունիստներ Կատեգորիա:Ջորջթաունի համալսարանի շրջանավարտներ Կատեգորիա:Ամերիկացի փաստաբաններ Կատեգորիա:Ամերիկացի կինոպրոդյուսերներ Կատեգորիա:Ամերիկացի կինոսցենարիստներ
Պեդինկի
Պեդինկի (Пединки), գյուղ Ուկրաինայի Ժիտոմիրի մարզի Լյուբարսկի շրջանում։ Հիմնադրվել է 1585 թվականին։
2001 թվականի տվյալներով Պեդինկի գյուղում բնակվում էր 694 մարդ։ Բնակավայրը զբաղեցնում է 2272 կմ² տարածք։ Բնակչության խտությունը կազմում էր 305,4 մարդ/կմ²։
Արտաքին հղումներ
Կատեգորիա:Ուկրաինայի Ժիտոմիրի մարզի Լյուբարսկի շրջանի բնակավայրեր Կատեգորիա:Ուկրաինայի գյուղեր Կատեգորիա:1585 թվականին հիմնադրված բնակավայրեր
Չերնիշև (Բելոկալիտվինսկի շրջան)
Չերնիշև (Чернышев), գյուղակ (խուտոր) Ռուսաստանի Դաշնության Ռոստովի մարզի Բելոկալիտվինսկի շրջանում։ Մտնում է Գրուշևո-Դուբովսկի գյուղական համայնքի կազմի մեջ։ Բելայա Կալիտվա քաղաքից գտնվում է 35 կմ հեռավորության վրա։
Կատեգորիա:Ռոստովի մարզի Բելոկալիտվինսկի շրջանի բնակավայրեր
Աղստևի գոգահովիտ
Աղստևի գոգահովիտ, ինչպես նաև Աղստևի հարթավայր, Հայաստանի գոգահովիտներից մեկը, որը գտնվում է Լոռու մարզի հարավ-արևելքում, Աղստև գետի գետահովտում, հյուսիսից շրջապատված է Հալաբի, հարավից՝ Փամբակի լեռնաշղթաներով, տեղակայված է ծովի մակարդակից 1800 մետր բարձրության վրա։ Հարթավայրին բնորոշ են մեծ քանակությամբ մթնոլորտային տեղումները (տարում ավելի քան 700 մմ)։ Գոգահովտում կան գյուղեր․ Ֆիոլետովո, Լերմոնտովո, Մարգահովիտ, Անտառշեն։ Հարթավայրի մակերեսը կազմում է 10 կմ² ։
Հարթավայրի տարածքում տեղակայված են ավելի քան 300 թանկարժեք պատմական հուշարձան ։
Ծանոթագրություններ
Կատեգորիա:Լոռու մարզի աշխարհագրություն
Ռոբին Լի
Ռոբին Լի (Robinne Lee, ), ամերիկացի դերասան։
Կենսագրություն
Ռոբին Լին ծնվել է 1974 թվականի հուլիսի 16-ին ԱՄՆ-ի Նյու Յորք նահանգի Մաունթ Վեռնոնե քաղաքում։ Ավարտել է Կոլումբիայի համալսարանի իրավաբանական դպրոցը։
Կարիերա
Կինեմատոգրաֆիայում դեբյուտը եղել է «Անհաջողակը» (1997 թվական) ֆիլմում ։
Լիին առավել հաջողություններ բերեց 2003 թվականին նկարահանված «Ազգային անվտանգություն» ֆիլմը ։ Ռոբին Լին ունեցավ նաև նշանակալի դերեր «Ազատեք մեզ Եվայից» (2003 թվական), «13-ից 30» (2004 թվական) և «Հիթչի մեթոդը» (2005 թվական) կատակերգություններում։ Ավելի ուշ նա նկարահանվեց մի քանի անկախ ֆիլմերում, ինչպես նաև երկրորդ պլանի դեր ունեցավ «Յոթ կյանք» (2008 թվական) ֆիլմում։
Հեռուստատեսությունում Լին խաղում է նաև երկրորդական դերեր՝ «Numb3rs» և «Փեյն ընտանիքի տունը» սերիալներում։ 2013-14 թվականներին դերասանուհին նկարահանվեց BET «Լինել Մերի Ջեյն» սերիալում, որտեղ կատարեց գլխավոր դերակատարի թնամու դերը ։
Արտաքին հղումներ
Կատեգորիա:21-րդ դարի ամերիկացի դերասանուհիներ Կատեգորիա:Կոլումբիայի համալսարանի շրջանավարտներ Կատեգորիա:Ամերիկացի կինոդերասանուհիներ Կատեգորիա:Ամերիկացի հեռուստատեսային դերասանուհիներ
(1595) Տանգա
(1595) Տանգա (Tanga), աստերոիդ աստերոիդների հիմնական գոտում։ Հայտնաբերվել է 1930 թվականի հունիսի 19-ին Սիրիլ Ջեքսոնի և Հարրի Վուդի կողմից Յոհանեսբուրգում ։
Միջին հեռավորությունը Արեգակից կազմում է 2,644192 ա. մ., առավելագույնը մոտենում է 2,3515 ա. մ. հեռավորության վրա և հեռանում 2,9369 ա. մ. ։ Արեգակի շուրջ մեկ ամբողջական պտույտ է կատարում 1570,5 երկրային օրվա ընթացքում, իր ուղեծրով շարժվելով միջինում 0,229226 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 4,16° անկյուն։
Ըստ Տոլենի սպեկտրալ դասակարգման պատկանում է C դասին ։
Արտաքին հղումներ
Կատեգորիա:Աստերոիդների դաս C Կատեգորիա:1930 թվականին հայտնաբերված աստղագիտական մարմիններ Կատեգորիա:Սիրիլ Ջեքսոնի կողմից հայտնաբերված աստերոիդներ Կատեգորիա:Հարրի Վուդի կողմից հայտնաբերված աստերոիդներ Կատեգորիա:Աստերոիդների հիմնական գոտու աստերոիդներ
Հոլոն
Հոլոն (Եբրայերեն` חוֹלוֹן, արաբերեն `حولون Õūlūn), քաղաքը գտնվում է Թել Ավիվի հարավային  ափամերձ հատվածում, Իսրայել։
Հոլոնը Գուշ Դանի քաղաքային շրջանի մի մասն է։ 2016 թվականին այնտեղ բնակվել է 190.838 մարդ։ Հոլոնն Իսրայելում համարվում է երկրորդ խոշորագույն արդյունաբերական շրջանը Հայֆայից հետո։
Էթմոլոգիա
Քաղաքի անունը կապված է երբայերեն «հոլոն» բառի հետ, որը նշանակում է «փոքրիկ ավազ»։ Քաղաքի անունը հիշատակված է նաև Աստվածաշնչում « Եվ Հոլոնն իր արվարձաններով և Դեբիրն իր արվարձաններով» (Book of Joshua, 21:15) ։
Պատմություն
Հոլոնը հիմնվել է 1935թվականին Թել Ավիվից վեց կիլոմետրերի վրա (6 km) ։ Հրեական ներգաղթյալների, հոլանդացիների և լեհերի կողմից այնտեղ հիմնադրվել են Łódzia տեքստիլ գործարանը, ինչպես նաև շատ այլ ձեռնարկություններ ։ 1948 Արաբ-իսրայելյան պատերազմի առաջին ամիսներին Հոլոնն առաջին գծում էր։ Շարունակական կրակոցներ էին լսվում Թել Ա-Ռիշ գյուղի մոտ, քաղաքի հյուսիս-արևմտյան մասում- Արաբի արվարձան Ջեֆֆա և բախումներ են տեղի ունենում նաև Յուազար քաղաքի ուղղությամբ դեպի արևելք։ Հոլոնի վրա հարձակումը ավարտվեց հաղթանակով, Թել Ա-Ռիշի վրա տեղակայված Հագանահ զինվորական ստորաբաժանումները ջախջախվեցին։
Քաղաքի զինանշան
Քաղաքի զինանշանը պատրաստված է վահանի ձևով, որի տակ ծածանվում է եբրայերեն, անգլերեն և արաբերեն լեզուներով քաղաքի անունը գրված ժապավենը։ Վահանը  կապույտ է, սպիտակ ֆոնի վրա։ Պատկերված է քաղաքի մի փոքրիկ հատված, ավազե բլրի լանջին ծառ է (սիկոմորա), հեռվում տներ են։ Իսկ ցուցատախտակին գրված է՝ «Անկախ ամեն ինչից, և հակառակ ամեն ինչի» (אף על פי כן ולמרות הכול):
Սամարիտան համայնք
1954 թվականին Իսրայելի նախագահ Յիտժակ Բեն-Զվիի օգնությամբ սամարիտանները հաստատեցին Հոլոնի ծայրամասում ։
Հոլոնը մեկն է աշխարհի այն երկու քաղաքներից, որոնք սամարիտան համայնք ​​ունեն, իսկ մյուսը` Գարիզիմ լեռան վրա գտնվող Կիրյաթ Լուզայի գյուղն է, որը Հարավ Արևմտյան Նաբլուսից բարձր է ։
Բժշկություն
«Վոլֆսոն» հիվանդանոցը գտնվում է Հոլոն քաղաքում և սպասարկում է ինչպես քաղաքի, այնպես էլ ամբողջ մարզի բնակիչներին։
Սպորտ
Հապոել Հոլոն (բասկետբոլ) – Պրեմիեր լիգա, 2008-ին երկրի չեմպիոն, 2009-ին նվաճել է պետական Գավաթը Հապոել Հոլոն Զաֆրիրմ Ֆ. Ս. (ֆուտբոլ) –Ալեֆ Լիգա [3-րդ մակարդակ]։
Տեսարժան վայրեր
Քաղաքի տեսարժան վայրերից կարելի է նշել ջրային զվարճանքի "Յամիտ — 2000" մեծ համալիրը, մանկական թանգարանը, Պերես այգին, Թել Գիբորիմ այգին, Մեդիաթեկ (Mediatheque) մշակույթի կենտրոնը, որն ունի նաև սեփական գրադարանն ու թատրոնը։ Հոլոնում է գտնվում նաև Վոլֆսոն հիվանդանոցային մեծ համալիրը։ բազմաթիվ մարգագետիններ հանգստի համար, ամֆիթատրոն, հարթակ՝ անվաչմուշկներով սահողների համար, կածաններ հետիոտների և հեծանվային զբոսանքի համար։
Քույր քաղաքներ
Հոլոնի քույր քաղաքներն են՝ Բարեկամական Համագործակցություն
Արտաքին հղումներ
Կատեգորիա:Իսրայելի քաղաքներ Կատեգորիա:1936 թվականին հիմնադրված բնակավայրեր Կատեգորիա:1940 թվականին հիմնադրված բնակավայրեր
(9461) 1998 HV33
(9461) , աստերոիդ աստերոիդների հիմնական գոտում։ Հայտնաբերվել է 1998 թվականի ապրիլի 20-ին ԼԻՆԵԱՐ ծրագրի կողմից Սոկոռոյում ։
Միջին հեռավորությունը Արեգակից կազմում է 2,741118 ա. մ., առավելագույնը մոտենում է 2,6327 ա. մ. հեռավորության վրա և հեռանում 2,8495 ա. մ. ։ Արեգակի շուրջ մեկ ամբողջական պտույտ է կատարում 1657,64 երկրային օրվա ընթացքում, իր ուղեծրով շարժվելով միջինում 0,217176 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 1,22° անկյուն։
Ճարտարի պատմության և մշակույթի անշարժ հուշարձանների ցանկ (Մարտունու շրջան)
Ծանոթագրություններ
Կատեգորիա:Մարտունու շրջանի հուշարձանների ցանկեր
Սեմի (գյուղ, Սիմեռու շրջան)
Սեմի (Sämi), գյուղ Էստոնիայի Լյաենե-Վիրումաա նահանգի Սիմեռու շրջանում։
Արտաքին հղումներ
Կատեգորիա:Էստոնիայի Լյաենե-Վիրումաա նահանգի Սիմեռու շրջանի բնակավայրեր Կատեգորիա:Էստոնիայի գյուղեր
Սաղմոսարան (5118)
Սաղմոսարան (5118), Երևանի Մաշտոցի անվան Մատենադարանում պահպանվող ձեռագիր, որը «Մաշտոցի անվան ցուցակ ձեռագրացում» (ձեռագրերի ցանկում) ներկայացված է 5118 թվի տակ։ Ձեռագիրը գրվել է 1412 թվականին Ռստակես Սեբաստացի գրիչի կողմից Ավազ վանքում։ Գրված է թղթի վրա, որը ունի 14x8 չափս։ Ձեռագիրը կազմված է 386 թերթից։ Գրված է միասյուն, բոլորգրով։ Ունի կիսախորան, լուսանցազարդ մանրանկարներ։ Կազմը` կաշեպատ տախտակ դրոշմազարդ, աստառը՝ կարմիր մետաքս։ Հիշատակարան գրչի՝ 196բ, 197ա, 287ա, հետագայի՝ 197բ, (1798 թ․), կնիք՝ 286բ (1686 թ․, Մեսրոպ վարդապետ) ։
Ծանոթագրություններ
Կատեգորիա:Մատենադարանի ձեռագրեր
Ռոմանովո-Խուտոր
Ռոմանովո-Խուտոր (Романово-Хутір), գյուղ Ուկրաինայի Վիննիցայի մարզի Իլինեցկոեի շրջանում։ Հիմնադրվել է 1957 թվականին։
Արտաքին հղումներ
Կատեգորիա:Ուկրաինայի Վիննիցայի մարզի Իլինեցկոեի շրջանի բնակավայրեր Կատեգորիա:Ուկրաինայի գյուղեր Կատեգորիա:1957 թվականին հիմնադրված բնակավայրեր
Էլդայի ամրոց
Էլդայի ամրոց (Castillo de Elda), 12-րդ դարում հիմնադրված պաշտպանական կառույց Իսպանիայի Վալենսիա ինքնավար համայնքի Ալիկանտե պրովինիցիայում ։
Պատմություն
1172 թվականին Ալ-Մոհադները պարտություն են կրել Կուենկայի ճակատամարտում և շուտով պաշտպանական նպանակներով հիմնադրել են Էլդայի ամրոցը։ Այն կառուցվել է ոչ բարձր բլրի վրա՝ գետի մոտ։ Ամրոցի շինարարությունն սկսվել է 1172 թվականին և շարունակվել մինչև 1243 թվական։ Ռեկոնկիստայի ժամանակ Էլդայի ամրոցը գրավվել է քրիստոնյաների կողմից։ 13-րդ դարի կեսերից սկսած՝ հետագա մեկուկես դարերի ընթացքում ամրոցը հաճախ անցել է ձեռքից ձեռք։ Սեփականատերերը մի քանի անգամ վերանորոգել են այն՝ ամրացնելով պատերն ու աշտարակները։ Ամրոցի շրջակա տարածքը հաճախ էր դառնում բախումների թատերաբեմ, այդ պատճառով էլ անհրաժեշտ էր մշտապես կատարելագործել ամրոցի պաշտպանական հնարավորությունները։
Մոտավորապես 1308 թվականին ամրոցի պատերի ներսում կառուցվել է Սուրբ Մարիայի եկեղեցին, որը հավանաբար քրիստոնեական առաջին պաշտամունքային կառույցն է եղել միջնադարյան Էլդայում։ 13-րդ դարի վերջում և 14-րդ դարի սկզբում ամրոցի արևելյան ու հարավային պատերի մոտ եղել է գերեզմանոց։ Մեկ հարյուրամյակ անց ամրոցը նշանակալի փոփոխությունների է ենթարկվել. ամրոցի պատերը վերակառուցվել են, որպեսզի ներսում կայազորի ավելի շատ զինվորներ կարողանան տեղավորվել։ Դրանք նաև ամրացվել են։ Այդ ժամանակ ամրոցը եղել է Կոսենտայնայի կոմսերի սեփականությունը։ Հետագայում այդ ընտանիքն աղքատացել է և 1513 թվականի սեպտեմբերի 4-ին ամրոցը վաճառել է Խուան դե Կոլոմային, ով եղել է Կաստիլիայի Ֆերդինանդ II թագավորի ու նրա կնոջ՝ Իզաբելա թագուհու քարտուղարը։
16-րդ դարում Էլդայի ամրոցը մնացել է դե Կոլոմա ընտանիքի ձեռքում։ Այդ ընթացքում միջնադարյան ռազմական կառույցը վերածվել է դղյակի։ Փոփոխություններ են կատարվել ինչպես շինության արտաքին տեսքում, այնպես էլ ներքին սրահներում։ Վերակառուցվել են մուտքի դարպասները, կառուցվել է կլոր աշտարակ և ջրամբար։ Սակայն ամրոցի ծաղկման շրջանը կարճ է տևում, և 17-րդ դարի սկզբին այն սկսում է անկում ապրել. դե Կոլոմա կոմսերի ֆինանսական դրությունը վատանում է, և նրանք ստիպված են լինում լքել ամրոցը։ Այդ ժամանակից Էլդայի ամրոցն սկսում է աստիճանաբար ավերվել։
19-րդ դարում ամրոցը գտնվում էր վատթար վիճակում։ 1841 թվականին այն անցել է պետությանը, իսկ 1842 թվականին մասմաբ քանդվել է, և նրա քարերն օգտագործվել են Վինապոլո գետի վրա կամուրջ կառուցելու համար։ Փորձ է արվել ամրոցում ստեղծել բանտ, սակայն 1844 թվականին դատարանի որոշմամբ դա արգելվել է, և մի որոշ ժամանակ ամրոցում անցկացվել են թատերական ներկայացումներ ու կատակերգական թատերախմբերի ելույթներ։ 1848 թվականին ամրոցն աճուրդում վաճառվել է 121 հազար ռեալով։ 1866-1886 թվականներին Էլդայի ամրոցը եղել է մասնագիտությամբ շինարար Պեդրո Լեոն Նավառո-ի-Վիդելի սեփականությունը։ Վերջինս հանել է պատերի մարմարյա երեսպատումը, տարել ամրոցի կահույքն ու այնտեղ եղած այլ իրեր՝ ամրոցին պատճառելով անդառնալի վնաս։
1949 թվականի ապրիլի 22-ին Էլդայի ամրոցը հայտարարվել է պատմական հուշարձան և ստացել է RI-51-0010573 գրանցման համարը։ Այդ ժամանակից ի վեր պահպանվում է պետության կողմից։ Չնայած կատարված վերակառուցողական աշխատանքներին՝ ներկայում ամրոցը գտնվում է կիսավեր վիճակում։
Ծանոթագրություններ
Կատեգորիա:Իսպանիայի ամրոցներ
Աստերոիդների ցանկ (105501-105600)
Աստերոիդների ցանկ (105401-105500) * Աստերոիդների ցանկ * Աստերոիդների ցանկ (105601-105700)
Սան Պեդրո դե Ատակամա
Սան Պեդրո դե Ատակամա (San Pedro de Atacama), ավան Չիլիում։ Համանուն կոմունայի վարչական կենտրոն։ Ավանի բնակչությունը կազմում է 1938 մարդ (2002)։ Գյուղը և կոմունան մտնում են Էլ Լոա նահանգի և Անտոֆագաստա շրջանի կազմի մեջ։
Կոմունայի տարածքը կազմում է 23 935 կմ² ։ Բնակչության թիվը՝ 10 996 մարդ (2017)։ Բնակչության խտությունը՝ 0,46 մարդ/կմ² ։
Տեղադրություն
Գյուղը գտնվում է շրջանի վարչական կենտրոն Անտոֆագաստա քաղաքից 238 կմ հյուսիս-արևելք։
Կոմունայի սահմանակցում են․
Տեսարժան վայրեր
Սան-Պեդրո-դե-Ատակամա կոմունան ներառում է համանուն Ատակամա անապատը։ Հայտնի հսկա լիճը, որը թաքնված է աղի հաստ շերտի տակ, Չիլիի ամենամեծ աղի դաշտի՝ Սալար դե Ատակամայի զգալի մասն է։ Այս տարածքում կարելի է հանդիպել ֆլամինգոյի 4 տեսակի, որոնք բնաակվում են Չախայի ծովածոցում։ Գյուղից դեպի արևմուտք՝ Կորդիլերա դե լա Սալ լեռան վրա, գտնվում է Լուսնի գեղատեսիլ հովիտը՝ Վալե դե լա Լունան։
Տեսարժան վայրերից առավել հայտնի է 17-րդ դարի Սան Պեդրո քաղաքի սպիտակ եկեղեցին։ Այն բաց է զբոսաշրջիկների համար։ Քաղաքի տները կառուցված են տեղական տեղական «ադոբա » տեսակի սպիտակ քարից։ Քաղաքի հյուսիսային մասում է գտնվում Պուկարա դե Կիտոր հնագույն բնակավայրը և ամրոցը։ Քաղաքից 6 կմ դեպի հարավ գտնվում է Չիլիի հյուսիսային ամենահին հնագիտական ​​վայրերից մեկը՝ Թուլորը։
Զբոսաշրջիկների շրջանում լայն տարածում ունի հասուն չիլիի չորացրած տեսակը։
Ժողովրդագրություն
Կոմունայի բնակչության թիվն ըստ Ազգային վիճագրական ինստիտուտի (INE) տվյալների (2012) ։
Մշակույթի մեջ
Ուկրաինացի գրող Մաքս Կիդրուկի «Բոտ» տեխնոթրիլլերում կարելի է հանդիպել տեսարաններ այս քաղաքից։
Արտաքին հղումներ
Կատեգորիա:Չիլիի բնակավայրեր
Կապտերևո (գյուղ, Օկուլովսկի շրջան)
Կապտերևո (Каптерево), գյուղ Ռուսաստանի Նովգորոդի մարզի Օկուլովսկի շրջանի կազմում։
Բնակչությունը 2006 թվականին գրանցված տվյալներով կազմում էր 4 մարդ։
Արտաքին հղումներ
Կատեգորիա:Ռուսաստանի գյուղեր Կատեգորիա:Ռուսաստանի Նովգորոդի մարզի Օկուլովսկի շրջանի բնակավայրեր
Համաբալուցիական Հայրենակցական Մշակութային Միություն
Համաբալուցիական Հայրենակցական Մշակութային Միություն, հիմնվել է 1934 թվականին՝ դեռևս XIX դարի վերջին և XX դարի սկզբին Բալուից և համանուն գավառի գյուղերից ԱՄՆ գաղթած հայերի հայրենակցական խմբերի միավորումով։ Կենտրոնը գտնվում է Փրովիդենսում։ Սկզբում կոչվել է Համաբալուցիական վերաշինաց միություն։ Բալու կամ Բալահովիտ անունները Հայաստանում հավերժացնելու խնդրանքով միությունը 1967 թվականին դիմել է Հայաստանի կառավարությանը։ ՀԽՍՀ Գերագույն խորհրդի 1968 թվականի դեկտեմբերի 26-ի հրամանագրով Աբովյանի շրջանի Մհուբ գյուղը (այժմ՝ ՀՀ Կոտայքի մարզում) վերանվանվել է Բալահովիտ, որի հետ Համաբալուցիական Հայրենակցական Մշակութային Միությունն ունի սերտ կապեր։
Կատեգորիա:Հայ հայրենակցական միություններ Կատեգորիա:Ամերիկահայ հասարակական կազմակերպություններ
Պերետոկ (գյուղ, Լյուբարսկի շրջան)
Արտաքին հղումներ
Կատեգորիա:Ուկրաինայի Ժիտոմիրի մարզի Լյուբարսկի շրջանի բնակավայրեր Կատեգորիա:Ուկրաինայի գյուղեր
Շարկովկա (Բելոկալիտվինսկի շրջան)
Շարկովկա (Шарковка), գյուղակ (խուտոր) Ռուսաստանի Դաշնության Ռոստովի մարզի Բելոկալիտվինսկի շրջանում։ Մտնում է Իլյինսկի գյուղական համայնքի կազմի մեջ։
Կատեգորիա:Ռոստովի մարզի Բելոկալիտվինսկի շրջանի բնակավայրեր
Ամերիկա-ավստրիական հաշտության պայմանագիր (1921)
Ամերիկայի Միացյալ Նահանգների և Ավստրիայի միջև հաշտության պայմանագիր (Treaty of Peace between Austria and the United States of America), հաշտության պայմանագիր, որը ստորագրվել է 1921 թվականի օգոստոսի 24-ին Վիեննայում Առաջին համաշխարհային պատերազմի արդյունքներով։ Առանձին հաշտության կնքման անհրաժեշտությունն այն էր, որ ԱՄՆ Սենատը հրաժարվել է8 վավերացնել Անտանտի երկրների և Ավստրիայի նորաստեղծ hանրապետության միջև կնքված բազմակողմ Սեն Ժերմենի հաշտության պայմանագիրը (որպես Ավստրո-Հունգարիայի իրավահաջորդներից մեկը, որը պարտվել է Քառյակ դաշինքի կազմում)։
Ստորագրման պատմություն
1917 թվականի ապրիլի 6-ին Միացյալ Նահանգները միացան դաշնակից ուժերին Գերմանական կայսրության դեմ պայքարում, որպես Առաջին համաշխարհային պատերազմի շրջանակներում «միավորող ուժ»։
Դեկտեմբերի 4-ին, ելույթ ունենալով ԱՄՆ Կոնգրեսում, ԱՄՆ նախագահ Վուդրո Վիլսոնը պնդել է, որ որոշում ընդունվի, որը թույլ կտա իր երկրին պատերազմ հայտարարել Ավստրո-Հունգարիային, որը, նրա խոսքով, «գերմանական կառավարության վասալ» էր ։ Դեկտեմբերի 7-ին Կոնգրեսի կողմից գրեթե միաձայն ընդունվել է 169 բանաձևը։ Նույն օրը, ստորագրելով այն, նախագահը պատերազմ է հայտարարել Հաբսբուրգների կայսրությանը ։
1918 թվականի հոկտեմբերի 17-ին Հունգարիան դադարեցրել է Ավստրիայի հետ միությունը, դրանով սկսելով կայսրության փլուզումը, որը օրինականորեն գրանցվել է Սեն Ժերմեն և Տրիոնյան պայմանագրերում։ Չնայած այն հանգամանքին, որ այդ երկու պայմանագրերը ստորագրվել են Փարիզի խաղաղության կոնֆերանսում ամերիկյան ներկայացուցիչների կողմից, Սենատը հրաժարվել է վավերացնել դրանք, քանի որ ԱՄՆ-ն ցանկություն չունի իրեն կապել Ազգերի լիգայի մասնակցությամբ։
Արդյունքում, Միացյալ Նահանգների և Ավստրիայի կառավարությունները բանակցություններ են սկսում` առանձին հաշտության պայմանագիր կնքելու վերաբերյալ, որը կապված չէ նոր ձևավորված միջազգային կազմակերպության հետ։ 1921 թվականի օգոստոսի 24-ին պայմանագիրը ստորագրվել է Վիեննայում, որից հետո ավստրիական կողմը վավերացրել է այն հոկտեմբերի 8-ին, ԱՄՆ Սենատը` հոկտեմբերի 18-ին, ԱՄՆ նախագահը` հոկտեմբերի 21-ին։ 1921 թվականի նոյեմբերի 8-ին Վիեննայում տեղի է ունեցել վավերացված փաստաթղթերի փոխանակում` հաստատելով հաշտության պայմանագրի ուժի մեջ մտնելը ։
Պայմանագրի պայմաններ
Պայմանագրի հոդված 1-ում նշվում է, որ Ավստրիայի կառավարությունը ԱՄՆ կառավարությանը շնորհում է բոլոր իրավունքներն ու արտոնությունները, որոնք տրվել են Սեն-Ժերմենի պայմանագիրը ստորագրած մյուս դաշնակից երկրներին։ Պայմանագրի 2-րդ հոդվածում հստակեցվում է, թե Սեն-Ժերմենի պայմանագրի որ կետերն են կիրառվելու են Միացյալ Նահանգների նկատմամբ։ Հոդված 3-ը նախատեսում է վավերացված փաստաթղթերի փոխանակում ։
Հետևանքներ
Հաշտության պայմանագիրն ամրագրել է ավստրո-ամերիկյան հարաբերությունների հիմքերը` շրջանցելով Ազգերի լիգայի կողմից խիստ հսկողությունը։ Արդյունքում, Միացյալ Նահանգները մասնակիորեն աջակցել են Առաջին ավստրիական կառավարությանը, Սեն-Ժերմենի պայմանագրին համապատասխան ռազմական ծախսերի բեռը մեղմելու համար։
1924 թվականի նոյեմբերի 26-ին Վաշինգտոնում լրացուցիչ ստեղծվել է ավստրո-ամերիկա-հունգարական համատեղ հանձնաժողով, որոշելու ավստրիական և հունգարական կառավարությունների կողմից ամերիկացիներին վճարվող ռազմատուգանքների գումարը ։
Ծանոթագրություններ
Կատեգորիա:Ավստրիայի պայմանագրեր Կատեգորիա:Առաջին համաշխարհային պատերազմի պայմանագրեր Կատեգորիա:ԱՄՆ-ի համաձայնագրեր
Կոտլյարի (գյուղ, Միրգորոդի շրջան)
Կոտլյարի (Котлярі), գյուղ Ուկրաինայի Պոլտավայի մարզի Միրգորոդի շրջանում։
2001 թվականի տվյալներով Կոտլյարի գյուղում բնակվում էր 14 մարդ։
Արտաքին հղումներ
Կատեգորիա:Ուկրաինայի Պոլտավայի մարզի Միրգորոդի շրջանի բնակավայրեր Կատեգորիա:Ուկրաինայի գյուղեր
Սոֆյա Մերո
Սոֆյա Ֆրիդերիկա Մերո (Sophie Friederike Mereau, ), գերմանացի գրող և բանաստեղծուհի, ռոմանտիզմի ներկայացուցիչ։
Կենսագրություն
Սոֆյա Շուբարտը ծնվել է բուրժուական ընտանիքում և ստացել է հիանալի կրթություն։ Չնայած ամուսնության վերաբերյալ իր նախապաշարմունքներին՝ 1793 թվականին տնտեսական բնույթի պատճառներով նա ամուսնացել է Ենայից իրավագիտության պրոֆեսոր Կառլ Մերոյի հետ։ Ամուսնությունից հետո ծնվել են որդին՝ Գուստավը, և դուստրը՝ Գուլդան։ Ընտանիքը բնակվել է Ենում, որտեղ ամուսնու շնորհիվ Սոֆյան ծանոթացել է Ֆրիդրիխ Շիլլերի հետ։ Վերջինս գնահատել Է Սոֆյա Մերոյի բանաստեղծական տաղանդը, հովանավորել նրան, հրատարակել նրա ստեղծագործությունները ամսագրում, նրան խորհուրդներ տվել գեղագիտական ճաշակի և ժանրի ընտրության հարցերի վերաբերյալ։ Մերոյի քնարերգությունը համապատասխանում է բնական պոեզիայի մասին Շիլլերի պատկերացումներին։ Իր պոեզիայի համար Սոֆյա Մերոն հետևում է Շիլլերի սիմվոլիզացիայի ցուցումներին․ Սոֆյայի համար Շիլլերը նշանակալի մարդ էր, ում նա վստահում էր։ Մերոն և Շիլլերը նման էին ազատության իրենց ձգտմամբ։ Սոֆյա Մերոն մի քանի պատմվածքներ, էսսեներ, բանաստեղծություններ և երկու վեպ է հրապարակել։ Մերոյի բնական և բնապատկերային քնարերգության մի քանի ստեղծագործությունների հիման վրա երաժշտություն են գրել Դելթերը, Բեթհովենը, Ռայնհարդը։ Մերոն նաև հրատարակել է մի քանի ալմանախ և «Կալատիսկ» ամսագիրը։ Նա աշխատել է ֆրանսերեն, անգլերեն և իտալերեն լեզուներով տեքստերի թարգմանությունների և գրական մշակման վրա։
Հաջողակ գրող լինելով հանդերձ՝ Սոֆյա Մերոն դժբախտ էր ամուսնության մեջ։ Նա ուզում է ապրել ըստ իր ռոմանտիկ իդեալների, սիրո և ազատության. նա մի քանի սիրավեպ է ունեցել, այդ թվում՝ Ֆրիդրիխ Շլեգելի և Կլեմենս Բրենտանոյի հետ։ Իր 6-ամյա որդու՝ Գուստավի մահից հետո՝ 1801 թվականին Սոֆյա Մերոն ամուսնալուծվել է. դա համարվում է Սաքսեն Վայմարի դքսությունում առաջին ամուսնալուծությունը, թեև արխիվային փաստաթղթերի համաձայն՝ դքսությունում ամուսնալուծություններ ձևակերպվել են նաև մինչև 1800 թվականը։
Դստեր հետ, ում Կարլ Մերոն թողել էր մորը, Սոֆյան սկսել է իր կյանքի նոր փուլը։ Նրա գրական տաղանդը ֆինանսական անկախություն էր ընձեռում։ Հղիանալով Կլեմենս Բրենտանոյից՝ նա ամուսնացել է նրա հետ 1803 թվականին։ Ամուսինները միասին զբաղվել են գրականությամբ և թարգմանությամբ։ Բրենտանոյի խանդոտության պատճառով Սոֆյան նրա հետ կյանքն ընկալում էր որպես բանտարկություն։ Իր ընկերուհիներից մեկին Սոֆյան, գրել է, որ Բրենտանոյի հետ համատեղ կյանքը միաժամանակ դրախտ է ու դժոխք, բայց առավելապես դժոխք։ 1806 թվականին Սոֆյա Մերո-Բրենտանոն ծննդաբերությունից հետո մահացել է 36 տարեկանում։ Սոֆյայի մահից կարճ ժամանակ անց Կլեմենս Բրենտանոն ամուսնացել է 16-ամյա Ավգուստա Բուսմանի հետ։
Արտաքին հղումներ
Կատեգորիա:Գերմանացի բանաստեղծուհիներ Կատեգորիա:Գերմանացի կին գրողներ
Մուշկապատի պատմության և մշակույթի անշարժ հուշարձանների ցանկ (Մարտունու շրջան)
Այս հոդվածը ներկայացնում է Արցախի Հանրապետության Մարտունու շրջանի Մուշկապատ գյուղի պատմության և մշակույթի հուշարձանների ցանկը ։ Ցանկում ներառված է ընդամենը 6 հուշարձան։
Ծանոթագրություններ
Կատեգորիա:Մարտունու շրջանի հուշարձանների ցանկեր
Օնկոսային ճնշում
Օնկոսային ճնշումը (ὄγκος՝ ծավալ, զանգված) կամ կոլոիդ-օսմսային ճնշումը (Po) արյան պլազմայի սպիտակուցներով պայմանավորված ճնշումն է՝ օսմոտիկ ճնշման այն մասը, որն ստեղծվում է լուծույթի բարձրամոլեկուլային բաղադրիչներով։ Այն հավասար է օսմոսային ճնշման 1/200 մասին, որը կազմում է 25-30 մմ սնդիկի սյուն։ Չնայած իր փոքր չափերին օնկոսային ճնշումը պայմանավորում է արյան և հյուսվածքային հեղուկի միջև ընթացող ջրի փոխանակությունը։
Նկարագիր
Հյուսվածքաարյունային պատնեշների շնորհիվ արյան սպիտակուցները միջբջջային տարածության մեջ գրեթե չեն թափանցում։ Մազանոթներում ջրի մոլեկուլների մուտքն արյունից դեպի հյուվածքային հեղուկ տեղի է ունենում արյան հիդրոստատիկ ճնշման (Ph) ազդեցությամբ։
Մազանոթների զարկերակային բաժնում Ph-ը հասնում է 30-40 մմ սս-ի, իսկ երակային բաժնում՝ 8-12 մմ սս-ի։ Հիդրոստատիկ ճնշմանը հակազդում է Po-ն, որը օսմոսի օրենքի համաձայն ջրի մոլեկուլները հյուսվածքային հեղուկից ձգում է դեպի արյուն։
Այսպիսով Ph-ի և Po-ի տարբերությունից ածանցվում է մի նոր ճնշում, որը կոչվում է քամման կամ ֆիլտրացիոն ճնշում՝ Pֆ և արտահայտվում է հետևյալ բանաձևով ՝ Pֆ=Pհ-Po։ Հենց այս ճնշմամբ է իրականանում ջրի փոխանակության պրոցեսը։ Մազանոթի զարկերակային բաժնում Pֆ=40-25=15 մմ սս։ Այս ճնշման տակ ջուրը քամվում է արյունից դեպի հյուսվածքային հեղուկ։ Մազանոթի երակային բաժնում Pֆ=12-25=-13 մմ սս։ Այս ճնշման տակ ջրի մոլեկուլները հյուսվածքային հեղուկից շարժում են դեպի արյուն, իրենց հետ տանելով նաև նյութափոխանակության արգասիքները։ Քամման ժամանակ այս մեխանիզմը գործում է օրգանիզմի բոլոր հյուսվածքներում և օրգաններում։ Նպաստում է
Հյուսվածքային հեղուկի ավելցուկ ջուրը թափանցում է ավշային մազնոթների մեջ։ Օնկոսային ճնշման դերը ցուցադրելու համար փորձարարական ճանապարհով կենդանու արյան պլազմայի մի մասը հեռացնում են և փոխարենը ներարկվում նույն քանակով ֆիզիոլոգիական լուծույթ (կերակրի աղի (NaCl) 0.9%-անոց լուծույթ)։ Կենդանու արյան սպիտակուցները նոսրանում են, օնկոսային ճնշումն ընկնում է, որի հետևանքով ջրի մուտքը դեպի հյուսվածքային հեղուկ մեծանում է, իսկ ելքը՝ փոքրանում։ Արդյունքում հյուսվածքներն այտուցվում են։
Գրականություն
Կատեգորիա:Կոլոիդային քիմիա Կատեգորիա:Ֆիզիոլոգիա
Ubisoft Toronto
Ubisoft Toronto, համակարգչային խաղերի մշակմամբ զբաղվող ստուդիա, որը պականում է Ubisoft ընկերությանը։ Ստուդիան տեղակայված է Տորոնտո քաղաքում (Կանադա)։ Հիմնադրվել է 2009 թվականին, որպես Ubisoft-ի դուստր ընկերություն։ Ubisoft Toronto-ն պաշտոնապես ցուցադրվեց 2009 թվականի հուլիսի 6-ին։
Ստուդիան ղեկավարում է Ջեյդ Ռեյմոնդը։ Ստուդիան Ubisoft Montreal-ի հետ միասին թողարկել է Tom Clancy's Splinter Cell: Blacklist խաղը   ։ 2011 թվականի նոյեմբերին պարզ դարձավ, որ ընկերությունը մասնակցություն կունենա նաև Tom Clancy’s Rainbow 6: Patriots խաղի մշակման գործում։
Ծանոթագրություններ
Կատեգորիա:Ընկերություններ այբբենական կարգով Կատեգորիա:Համակարգչային խաղեր Կատեգորիա:Ընկերություններ Կատեգորիա:Ստուդիաներ
Սեմի-Տագակյուլա
Սեմի-Տագակյուլա (Sämi-Tagaküla), գյուղ Էստոնիայի Լյաենե-Վիրումաա նահանգի Սիմեռու շրջանում։
2011 թվականի տվյալներով գյուղում բնակվում էր 17 մարդ։
Արտաքին հղումներ
Կատեգորիա:Էստոնիայի Լյաենե-Վիրումաա նահանգի Սիմեռու շրջանի բնակավայրեր Կատեգորիա:Էստոնիայի գյուղեր
(1596) Իցիգսոն
(1596) Իցիգսոն (Itzigsohn), աստերոիդ աստերոիդների հիմնական գոտում։ Հայտնաբերվել է 1951 թվականի մարտի 8-ին Միգել Իցիգսոնի կողմից Լա Պլատայում ։
Միջին հեռավորությունը Արեգակից կազմում է 2,889259 ա. մ., առավելագույնը մոտենում է 2,5175 ա. մ. հեռավորության վրա և հեռանում 3,261 ա. մ. ։ Արեգակի շուրջ մեկ ամբողջական պտույտ է կատարում 1793,82 երկրային օրվա ընթացքում, իր ուղեծրով շարժվելով միջինում 0,200689 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 13,29° անկյուն։
Արտաքին հղումներ
Կատեգորիա:1951 թվականին հայտնաբերված աստղագիտական մարմիններ Կատեգորիա:Միգել Իցիգսոնի կողմից հայտնաբերված աստերոիդներ Կատեգորիա:Աստերոիդների հիմնական գոտու աստերոիդներ
Ռեսենտիմենտ
Ռեսենտիմենտ (ressentiment // «վրդովմունք, վրեժխնդրություն, զայրույթ»), թշնամանքի զգացում այն ​​բանի նկատմամբ, ինչը սուբյեկտը համարում է իր անհաջողությունների պատճառ («թշնամի»), անզոր նախանձ, «կյանքում կամ հասարակության մեջ սեփական կարգավիճակը բարձրացնելու չիրականացած փորձի անիմաստության ցավոտ գիտակցությունը» ։ «Թշնամու» նկատմամբ թուլության կամ թերարժեքության զգացումը, ինչպես նաև նախանձը հանգեցնում է «թշնամու» արժեհամակարգը ժխտող արժեհամակարգի ձևավորմանը։ Սուբյեկտը ստեղծում է «թշնամու» կերպար, որպեսզի ձերբազատվի սեփական անհաջողությունների մեղքից։
Ռեսենտիմենտ հասկացությունն առաջին անգամ ներմուծել է գերմանացի փիլիսոփա Ֆրիդրիխ Նիցշեն իր «Բարոյականության ծագումնաբանության մասին» աշխատության մեջ։ Ըստ փիլիսոփայի՝ ռեսենտիմենտը ստրուկների բարոյախոսության որոշիչ հատկանիշն է, որը հակադրվում է տերերի բարոյախոսությանը։ Ռեսենտիմենտը, ըստ Նիցշեի, ակտիվորեն դրսևորվում է «ստրուկների ապստամբության» մեջ. «Բարոյախոսության մեջ ստրուկների ապստամբությունը սկսվում է նրանից, որ ռեսենտիմենտը ինքնին դառնում է ստեղծագործ և ստեղծում է արժեքներ...». այս տողերով փաստորեն, ներմուծվել է ռեսենտիմենտ հասկացությունը ։
Ռեսենտիմենտն ավելի բարդ հասկացություն է, քան նախանձը կամ հակակրանքը։ Ռեսենտիմենտի ֆենոմենը թերարժեքության զգացման սուբլիմացիայի մեջ է բարոյախոսության հատուկ համակարգի մեջ։
Ռուս գրականության մեջ ռեսենտիմենտի վառ արտահայտիչներից են Ֆեոդոր Դոստոևսկու հերոսներից՝ Ռասկոլնիկովը և Սմերդյակովը, Միխայիլ Բուլգակովի Շարիկովը «Շան սիրտը» վիպակից ։
Ծանոթագրություններ
Կատեգորիա:Ֆրիդրիխ Նիցշե Կատեգորիա:Սոցիալական փիլիսոփայության հասկացություններ Կատեգորիա:Էքզիստենցիալիզմ Կատեգորիա:Փիլիսոփայական հասկացություններ Կատեգորիա:Ֆրանսերեն բառեր և արտահայտություններ Կատեգորիա:Հոգեկան գործընթացներ Կատեգորիա:Բարոյականության հասկացություններ Կատեգորիա:Սոցիալական հոգեբանություն
Մեթ ՄակԿոյ
Մեթ ՄակԿոյ  (Matt McCoy, ), ամերիկացի դերասան։ Հայտնի է «Ոստիկանական ակադեմիա» (1988-1989) ֆիլմում իր դերով, ինչպես նաև «Լոս Անջելեսի գաղտնիքները» (1997) օսկարակիր ֆիլմում խաղացված դերով։
Կենսագրություն
Մեթը ծնվել է 1958 թվականի մայիսի 20-ին Վաշինգտոնում (ըստ որոշ աղբյուրների որպես ծննդավայր նշվում է նաև Օստինը )։ Նրա դերասանական կարիերան սկսվել է 1979 թվականից, որտեղ նա խաղաց ոչ մեծ մի դեր «Hot Hero Sandwich» ամերիկյան հեռուստասերիալում։ Դերասանին հայտնություն բերեց Նիկ Լասարդի դերը «Ոստիկանական ակադեմիա 5։ Հանդիպման վայրը Մայամի Բիչ» (1988 թիվ) և «Ոստիկանական ակադեմիա 6։ Քաղաքը պաշարման մեջ» (1989 թիվ) ֆիլմերը։
1992 թվականին դերասանը խաղացել է գլխավոր դեր՝ Կյորտիս Հենսոն՝ «Օրորոց օրորող ձեռքը» ֆիլմում։ Ավելի ուշ, 1997 թվին, Հենսոնի և ՄակԿոյի համագործակցության արդյունքում նկարահանվեց «Լոս Անջելոսի գաղտնիքները» ֆիլմը, որտեղ դերասանը խաղաց Բրեթ Չեյզի դերը, որպես երկրորդական դեր։ Ֆիլմը Օսկարի դափնեկր դարձավ երկու կարգերում՝ երկրորդ պլանի կնոջ լավագույն դեր և լավագույն սցենար։
Մեթն իր երեսնամյա կարիերայի ընթացքում խաղացել է ավելի քան 80 ֆիլմերում և սերիալներում։
Ծանոթագրություններ
Կատեգորիա:Ամերիկացի դերասաններ Կատեգորիա:Ամերիկացի հեռուստատեսային դերասաններ Կատեգորիա:Ամերիկացի կինոդերասաններ Կատեգորիա:Ամերիկացի սցենարիստներ Կատեգորիա:Ամերիկացի կինոպրոդյուսերներ Կատեգորիա:Ամերիկացի տղամարդ կինոդերասաններ Կատեգորիա:Ամերիկացի տղամարդ թատերական դերասաններ Կատեգորիա:20-րդ դարի դերասաններ Կատեգորիա:21-րդ դարի դերասաններ
Կանայի հարսանիքը (Վերոնեզե)
Նկարում 130 հոգի է պատկերված։ Նրանց թվում են Վերածննդի շրջանի հայտնի անձինք՝ Կառլ V-ը, Ֆրանցիսկ I-ը և Սուլեյման Հիասքանչը։ Երաժիշտների կերպարով պատկերված են ժամանակի հայտնի նկարիչներ՝ Տիցիանը, Տինտորետտոն, Բասանոն և ինքը՝ Վերոնեզեն, սպիտակ հագուստով։
Կանայի հարսանիքը նկարվել է Վենետիկի բենեդիկտյան Սան-Ջորջիո Մաջորե միաբանության պատվերով։ 1798 թվականին Նապոլեոնի բանակը վեցնում է այն որպես ռազմական ավար և նույն թվականին հանձնում Լուվրի թանգարանին։ Այժմ գտնվում է Լուվրի թանգարանի Դենոն պատկերասրահի 6-րդ դահլիճում ։
2010 թվականին Վենետիկի մշակութային ժառանգության պահպանման կազմակերպությունը դիմել է Ֆրանսիայի առաջին տիկին Կարլա Բրունիին՝ նկարը Իտալիային վերադարձնելու գործընթացին միջամտելու խնդրանքով։
Ծանոթագրություններ
Կատեգորիա:Պաոլո Վերոնեզեի նկարներ Կատեգորիա:1563 նկարներ Կատեգորիա:Լուվրի նկարներ Կատեգորիա:Սուլեյման I Կատեգորիա:Նոր Կտակարանի սյուժեով նկարներ Կատեգորիա:Վերածննդի կերպարվեստ Կատեգորիա:Պաոլո Վերոնեզե Կատեգորիա:Իտալիայի գեղանկարչություն Կատեգորիա:Հարսանիք Կատեգորիա:Վերածննդի արվեստ
Իսպանիայի տաճարներ
Իսպանիայի տաճարները Իսպանիայի թեմական եկեղեցիներն են և կազմում են ազգի պատմական, կրոնական և ճարտարապետական կարևոր մաս՝ իրենց պատմական նշանակությամբ։ Դարեր շարունակ Իսպանիայի քաղաքները կառուցվել են եկեղեցիների շուրջ։
Տաճարների Ազգային ծրագրի նպատակն է պաշտպանել և պահպանել ընդհանուր առմամբ 91 կառույցներ, որոնք ներառում են տաճարներ, եպիսկոպոսկան նստավայրեր և նախկին տաճարներ։ Կատալոնիայի մայրաքաղաք Բարսելոնայում գտնվող Սագրադա Ֆամիլիան ոչ թե տաճար է, այլ Բարսելոնայի արքեպիսկոպոսական թեմի նստավայր, և այդ է պատճառը, որ այն ներառված չէ եկեղեցիների ցանկում։
Եկեղեցիների ավերակների վերանորոգման համար պահանջվող երկար շինարարական աշխատանքների, ինչպես նաև Պիրենեյան թերակզում բնակվող մավրերի ազդեցությամբ է, որ Իսպանիայի տաճարները կառուցված են ռոմանական, գոթական, բարոկկո, նեոկլասիկալ և մուդեխառ ճարտարապետության ոճերով։
Միջնադարում կառուցված եկեղեցիներում կային միայն խորան և աբսիդ։ Դրանից հետո կառուցվել են նաև նավի և տրանսեպտի հատման տեղը՝ խաչակենտրոնը, որն առաջացնում է խաչ։ Այդ ժամանակահտվածում կառուցվել են Իսպանիայի գոթական եկեղեցիներն, ինչպիսիք են՝ Բուրգոսի, Տոլեդոյի և Լեոնի մայր տաճարները։ Հետագայում Իսպանիայի տաճարները սկսեցին կառուցել Վերածննդի ճարտարապետության ոճով, ինչպիսին է Գրանադայի տաճարը։ Ավելի ուշ, Ամերիկայի ֆինանսավորմամբ կառուցվում են բարոկկո ոճով եկեղեցիներ, որի լավագույն օրինակներն են Սարագոսա քաղաքում գտնվող Տիրակալի տաճարը և Իսպանիայի Գալիսիա ինքնավար համայնքի մայրաքաղաք Սանտյագո դե Կոմպոստելաում գտնվող տաճարները։ Այնուհետև Իսպանիայի գոթական ոճով կառուցված եկեղեցիներում փոխեցին լատինական խաչի ձևը և կառուցվեցին նոր դիզայնով (ինչպիսիք են Կադիս քաղաքի նեոկլասիկալ ոճով կառուցված եկեղեցիները)։ Մի քանի Իսպանական տաճարներ կառուցված են ժամանակակից ճարտարապետության ոճով։ Իսպանիայի Մադրիդ քաղաքում գտնվող Ալմուդենա տաճարի կառուցումը մինչև 1993 թվականը չի ավարտվել, և այդ պատճառով ներկայիս եկեղեցին կառուցված է ավելի ժամանակակից դիզայնով, քան երկրի մյուս տաճարները։
Կաթոլիկ տաճարներ
Իսպանիայի կաթոլիկ եկեղեցիների ցանկ ։
Արտաքին հղումներ
Կատեգորիա:Իսպանիայի տաճարներ Կատեգորիա:Ցանկեր:Իսպանիա
Star TV
Star TV, թուրքական համազգային հեռուստաընկերություն, որը հիմնվել է 1980 թվականի մայիսի 26-ին։ Եթեր է հեռարձակվում 1990 թվականի մայիսի 5-ից։ Պատկանում է «Դողուշ» մեդիահոլդինգին    ։ Թուրքիայում հեռարձակվող առաջին մասնավոր հեռուստաալիքն է։ 2006 թվականի մարտի 1-ից «Թուրքսաթ» արբանյակից Եվրոպայի տարածքում հեռարձակվում է հեռուստաալիքի «Euro Star» տարբերակը։ 2009 թվականի մայիսի 9-ից կաբելային ցանցերում հասանելի է հեռուստաալիքի HD ֆորմատով հեռարձակվող տարբերակը։
Պատմություն
Հեռուստաընկերությունը հիմնադրվել է 1990 թվականի մայիսի 5-ին։ Հիմնադրվել է Magic Box Incorporated AG-ի կողմից։ Առաջին փորձնական թողարկումը տեղի է ունեցել 1990 թվականի օգոստոսի 4-ին Գերմանիայից։ Հեռուստաընկերությունն այդ ժամանակ կոչվում էր Star 1: «Magic Box Incorporated AG»-ի սեփականատերերն էին Ռումելի հոլդինգի սեփականատեր 31-ամյա Ջեմ Ջենգիզ Ուզանը, Իմար և Ադա բանկերի սեփականատեր՝ Ջեմ Ուզանի հայրը՝  Քեմալ Ուզանը և Թուրգութ Օզալի մեծ որդին՝ Ահմեթ Օզալը։
Սահմանադրության 133-րդ հոդվածով, Թուրքիայում ռադիոհեռուստատեսային թողարկումներ արտադրելու իրավունքը պատկանում էր միայն Թուրքիայի ռադիոհեռուստատեսության խորհրդին (Türkiye Radyo Televızyon Kurumuö TRT) և այդ իսկ պատճառով մասնավոր հեռուստատեսություն չէր ստեղծվում։ Վերոնշյալ հոդվածի առկայության պայմաններում, սա շրջադարձային կետ էր Թուրքիայի ապագայի համար։ Այն, որ ալիքի ստեղծման ժամանակ չեն եղել դժվարություններ, պայմանավորված էր անձամբ նախագահ Թուրգութ Օզալով։ Ի սկզբանե Թոսքայն իր բոլոր հաղորդումներում աշխատում էր նշել, որ Ահմեթ Oզալը Մեջիք Բոքսի հետ որևէ կապ չունի, չնայած որ Ահմեթ Օզալը ընկերության 50 տոկոսի սեփականատերն էր։
Սթարը դարձավ TRT-ի առաջին մրցակիցը՝ իր կողմը գրավելով նշանավոր հաղորդավարների։ Բացի այդ, հեռուստաընկերությունը սկսեց ցուցադրել նաև սերիալներ։ Որոշ ժամանակ անց, TRT-ին Սթար 1-ը վճռական հարված հասցրեց՝ ցուցադրելով Թուրքիայի ֆուտբոլի առաջին լիգայի խաղերը։ Հենց այս խաղերի ցուցադրմամբ, Մեջիք Բոքս Սթար 1-ը անցավ մշտական ցուցադրության։
1992 թվականին Ջեմ Ուզանը խզեց իր կապերը Ահմեթ Օզալի հետ։ Ջեմ Ուզանը ալիքի անունը փոխեց՝ Ինթերսթար (İnterStar), ապա 2002 թվականի հունվարի 9-ից այն կոչվեց Star TV: Հեռուստաալիքը սկսեց ցուցադրել արտասահմանյան սերիալներ և գնեց ՈՒԵՖԱ Չեմպիոնների լիգայի խաղերը ցուցադրելու իրավունքը, որը Սթարին պատկանեց մինչև 2012 թվականը։
2004 թվականի փետրվարի 14-ին Ուզան խմբին պատկանող ձեռնարկությունները բռնագրավվեցին Խնայողական հաշիվների ապահովագրության ֆոնդի կողմից՝ մի շրջան մնալով պետական վերահսկողության տակ։ 2005 թվականի սեպտեմբերի 26-ին 306,5 միլիոն ամերիկյան դոլարի դիմաց հեռուստաընկերությունը վաճառվեց Doğan հոլդինգին։
2006 թվականի մարտի 1-ին Եվրոպայի թուրքերի համար ստեղծվել է Սթարի դուստր ալիքը՝ «Euro Star» անվանմբ։
Ալիքի 20-ամյակի առիթով, 2009 թվականին ստեղծվել է ալիքի Web TV-ին, որն աննախադեպ էր թուրքական հեռուստատեսության պատմության մեջ։ Star TV-ն դարձավ առաջին հեռուստաալիքը, որն ունեցավ իր վիդեո արխիվային կայքը ։
2011 թվականի հոկտեմբերի 17-ին հեռուտաալիքը վաճառվել է «Doğuş Yayın» խմբին։ Doğuş-ը պատկանում է բիզնեսմեն, միլիարդեր Ֆերիթ Շահենքին ։
Star TV-ով են ցուցադրվել Բարձրաշխարհիկ հասարակություն, Գիշերվա թագուհին, Գյուղացի տիկին, Ելակի բույրը, Հոյակապ դար, Վարձու սեր, Փշրունքներ, Փոքրիկ հմայիչ խաբեբաներ, Լիալուսին, Աստղերն իմ վկաներն են, Խիզախը և գեղեցկուհին, Հիանալի փեսացուն, Մակընթացություն, Սիրուց չես փախչի, Տիկին Ֆազիլեթը և նրա դուստրերը, Քուրտ Սեիտ և Շուրա հեռուստասերիալները։
2018 թվականի դեկտեմբեր ամսվա տվյալներով, Թուրքիայում Star TV-ն իր դիտողականությամբ երկրորդն էր ։
Արտաքին հղումներ
Կատեգորիա:Թուրքիայի հեռուստաընկերություններ Կատեգորիա:Թուրքալեզու հեռուստաալիքներ Կատեգորիա:Թուրքիայի մշակույթ Կատեգորիա:Ստամբուլի մեդիա
Շոլոխովսկի
Շոլոխովսկի (Шолоховский), քաղաքատիպ ավան Ռուսաստանի Ռոստովի մարզի Բելոկալիտվինսկի շրջանում։ Բելայա Կալիտվա քաղաքից գտնվում է 25 կմ հեռավորության վրա։ 2010 թ. տվյալներով բնակչությունը կազմում է 9117 մարդ։ Հիմնվել է 1953 թ.։
Կատեգորիա:Ռոստովի մարզի Բելոկալիտվինսկի շրջանի բնակավայրեր Կատեգորիա:1953 թվականին հիմնադրված բնակավայրեր
Մսմնայի պատմության և մշակույթի անշարժ հուշարձանների ցանկ (Մարտունու շրջան)
Այս հոդվածը ներկայացնում է Արցախի Հանրապետության Մարտունու շրջանի Մսմնա գյուղի պատմության և մշակույթի հուշարձանների ցանկը ։ Ցանկում ներառված է ընդամենը 2 հուշարձան։
Ծանոթագրություններ
Կատեգորիա:Մարտունու շրջանի հուշարձանների ցանկեր
(9462) 1998 HC37
(9462) , աստերոիդ աստերոիդների հիմնական գոտում։ Հայտնաբերվել է 1998 թվականի ապրիլի 20-ին ԼԻՆԵԱՐ ծրագրի կողմից Սոկոռոյում ։
Արտաքին հղումներ
Կատեգորիա:1998 թվականին հայտնաբերված աստղագիտական մարմիններ Կատեգորիա:ԼԻՆԵԱՐ ծրագրի կողմից հայտնաբերված աստերոիդներ Կատեգորիա:Աստերոիդների հիմնական գոտու աստերոիդներ
Կարավաջո
Միքելանջելո Մերիսի դա Կարավաջո (Michelangelo Merisi da Caravaggio, ), վաղ Բարոկկո դարաշրջանի իտալացի գեղանկարիչ է, ով իր գործունեությունը ծավալել է Հռոմում, Նեապոլում, Սիցիլիայում և Մալթայում 1590 թվականից 1610֊ական թվականներին։
Կարավաջոն մասնագիտացել է, որպես նկարիչ Միլանում, ապա քսան տարեկանում տեղափոխվել Հռոմ, որտեղ հաստատվում է որպես տաղանդավոր նկարիչ, սակայն հետագայում տեղափոխվում է Նեապոլ։ 1607 թվականին տեղափոխվում է Մալթա, ապա՝ Սիցիլիա, իսկ հետո կրկին վերադառնում Նեապոլ, որտեղ մասնակից է դառնում բռնի բախումների, որի արդյունքում նրա դեմքը դեֆորմացվում է և սկսվում են շրջանառվել լուրեր նրա մահվան մասին։
Ապա սկսվեցին կասկածները նրա հոգեկան վիճակի մասին՝ ելնելով նրա անհավասարակշիռ պահվածքից։ Նա մահացել է 1610 թվականին անհայտ պայմաններում, սակայն կա վարկած, որ մահացել է բարձր ջերմությունից կամ նրան թունավորել են։
Կենսագրություն
Կարավաջոն ծնվել է Միլանում, Ֆերմոյի և Լուսյայի ընտանիքում։ 1576 թվականին ընտանիքը տեղափոխվեց Կարավաջո քաղաք, քանի որ Միլանում ժանտախտի համաճարակ էր տարածվել։ Նրա մայրը մահացել է 1584 թվականին, երբ Կարավաջոն սկսեց իր 4֊ամյա դասընթացները Տիցիանի մոտ։